[pic] | EUROPOS BENDRIJŲ KOMISIJA | Briuselis, 5.7.2007 KOM(2007) 383 galutinis 2007/0132 (CNS) Pasiūlymas TARYBOS REGLAMENTAS dėl priemonių, kurių Komisija turi imtis 2008–2013 metais naudodama sukurtas nuotolinio stebėjimo technologijas pagal bendrąją žemės ūkio politiką (pateikta Komisijos) AIŠKINAMASIS MEMORANDUMAS Europos Parlamento ir Tarybos sprendimas Nr. 2066/2003/EB be kita ko apima ir bandomąjį nuotolinio stebėjimo technologijų taikymo projektą, skirtą žemės ūkio rinkai stebėti 2004–2007 m. Dėl minėtu laikotarpiu sukauptos patirties agrometeorologinė prognozuojamo derliaus ir žemės bei auginamų kultūrų būklės kontrolės sistema ėmė veikti. Be to, buvo įrodyta, kad nuotolinis stebėjimas tenkina bendrosios žemės ūkio politikos (BŽŪP) administravimo poreikius ir kad tokių poreikių negalima patenkinti naudojant tradicines žemės ūkio prognozės ir statistikos priemones. Todėl reikėtų toliau vykdyti šias veiklos priemones, kurias finansuoja Europos žemės ūkio garantijų fondas (EŽŪGF). 2007/0132 (CNS) Pasiūlymas TARYBOS REGLAMENTAS dėl priemonių, kurių Komisija turi imtis 2008–2013 metais naudodama sukurtas nuotolinio stebėjimo technologijas pagal bendrąją žemės ūkio politiką EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnio 2 dalies trečią pastraipą, atsižvelgdama į Komisijos pasiūlymą[1], atsižvelgdama į Parlamento nuomonę[2], kadangi: (1) Remiantis Sutarties 33 straipsniu, kuriant bendrąją žemės ūkio politiką (BŽŪP) visų pirma atsižvelgiama į žemės ūkio veiklos savitumą, kuris priklauso nuo žemės ūkio socialinės struktūros ir nuo struktūrinių bei gamtinių įvairių žemės ūkio regionų skirtumų. Todėl poreikis turėti atitinkamos informacijos apie žemės ir kultūrų būklę šiame kontekste yra svarbus, ypač bendram rinkų organizavimui (BRO). Naudojantis nuotolinio stebėjimo technologijomis galima gauti tam reikalingų duomenų, su sąlyga, kad jos apimtų visus rajonus, svarbius administruojant žemės ūkio rinkas. (2) Dėl 2004–2007 m. įgytos patirties remiantis 2000 m. gegužės 22 d. Europos Parlamento ir Tarybos sprendimu Nr. 1445/2000/EB dėl aerofotografavimo ir nuotolinio stebėjimo technologijų naudojimo žemės ūkio statistikos tikslams 1999–2003 metais[3] su pakeitimais ir prieš jį buvusiais sprendimais[4], agrometeorologinė prognozuojamo derliaus ir žemės bei auginamų kultūrų būklės kontrolės sistema buvo smarkiai išplėtota, ėmė veikti ir įrodė, kad yra veiksminga. (3) Be to, buvo įrodyta, kad nuotolinis stebėjimas tenkina BŽŪP administravimo poreikius ir kad tokių poreikių negalima patenkinti naudojant tradicines žemės ūkio prognozės ir statistikos priemones. Dėl jo taip pat išaugo stebėjimų tikslumas, objektyvumas, greitis, stebėjimai tapo dažnesni, o žemės ūkio prognozės modeliai, ypač modelių kūrimas regioniniu pagrindu, patobulėjo. Dėl nuotolinio stebėjimo buvo įmanoma parengti specifines ar papildomas technologijas, skirtas žemės ūkio statistiniams duomenims rinkti, ir sutaupyti stebėsenos ir žemės ūkio išlaidų kontrolės srityje. Todėl reikėtų numatyti, kad šios technologijos būtų ir toliau įgyvendinamos teikiant finansavimą iš Europos žemės ūkio garantijų fondo 2008–2013 m. remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo[5] 3 straipsnio 2 dalies e punktu. (4) Vis dėlto reikėtų pataisyti ir pertvarkyti priemonių, kurių Komisija turi imtis pagal BŽŪP nuotolinio stebėjimo srityje, įgyvendinimo taisykles ir atskirti veiklos priemones, vykdomas pagal šią sistemą, nuo priemonių, reikalaujančių mokslinių tyrimų. Pastarosios turi būti aiškiai numatytos bendrojoje mokslinių tyrimų ir plėtros programoje. (5) Taip pat reikėtų numatyti, kad įgyvendinant priemones Komisijos gauti duomenys ir apskaičiavimai turi būti pateikti valstybėms narėms ir apie juos pranešta Europos Parlamentui bei Tarybai pateikiant tarpinę bei galutinę vykdomų nuotolinio stebėjimo priemonių įgyvendinimo ir Komisijai skirtų išteklių panaudojimo ataskaitas kartu pateikiant, jei reikia, pasiūlymą tęsti tokių priemonių įgyvendinimą pasibaigus šiame reglamente nustatytam laikotarpiui. PRIĖMĖ ŠĮ REGLAMENTĄ: 1 straipsnis 1. Per šešerius metus, pradedant 2008 m. sausio 1 d., priemonės, kurias Komisija įgyvendina naudodama nuotolinio stebėjimo technologijas pagal bendrąją žemės ūkio politiką, gali būti finansuojamos iš Europos žemės ūkio garantijų fondo remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo 3 straipsnio 2 dalies e punktu, kai tomis priemonėmis Komisija siekia: a) administruoti žemės ūkio rinkas; b) užtikrinti agroekonominę žemės ūkio paskirties plotų ir kultūrų būklės kontrolę, kad būtų galima apskaičiuoti derliaus ir produkcijos kiekį; c) skatinti galimybę naudotis b punkte numatytais duomenimis; d) užtikrinti technologinę agrometeorologinės sistemos kontrolę. 2. 1 dalyje minimos priemonės yra šios: a) duomenų, reikalingų įgyvendinant ir kontroliuojant bendrąją žemės ūkio politiką, visų pirma, iš palydovų gautų duomenų ir meteorologinių duomenų kaupimas arba pirkimas; b) geografinių duomenų infrastruktūros ir interneto svetainės sukūrimas; c) su oro sąlygomis susijusių specifinių tyrimų atlikimas; d) agrometeorologinių ir ekonometrinių modelių atnaujinimas. Jei reikia, šios priemonės įgyvendinamos glaudžiai bendradarbiaujant su laboratorijomis ir nacionalinėmis institucijomis. 2 straipsnis Duomenis ir apskaičiavimus, gautus įgyvendinant 1 straipsnio 1 dalyje numatytas priemones, Komisija elektroniniu būdu pateikia valstybėms narėms. 3 straipsnis Išsamios šio reglamento įgyvendinimo taisyklės, susijusios visų pirma su šiame reglamente numatytų duomenų ir apskaičiavimų pateikimu, yra nustatytos remiantis Reglamento (EB) Nr. 1290/2005 41 straipsnio 3 dalimi. 4 straipsnis Vėliausiai iki 2010 m. liepos 31 d. ir 2013 m. liepos 31 d. Komisija Europos Parlamentui ir Tarybai pateikia atliktų nuotolinio stebėjimo priemonių ir Komisijai skirtų išteklių panaudojimo pagal šį reglamentą ataskaitą, su antrąja ataskaita kartu pateikdama, jei reikia, pasiūlymą tęsti tokių priemonių įgyvendinimą pagal bendrąją žemės ūkio politiką. 5 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje . Jis taikomas nuo 2008 m. sausio 1 d. iki 2013 m. gruodžio 31 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas FINANSINĖ PAŽYMA | 1. | BIUDŽETO EILUTĖ: 05 08 03 – Žemės ūkio tyrimų sistemos pertvarkymas | ASIGNAVIMAI (2007 m.): 1,78 mln. EUR Įsipareigojimų asignavimai (AĮ) 4,03 mln. EUR Mokėjimų asignavimai (AM) | 2. | PRIEMONĖS PAVADINIMAS: Tarybos reglamentas dėl priemonių, kurių Komisija turi imtis 2008–2013 metais naudodama sukurtas nuotolinio stebėjimo technologijas pagal Bendrąją žemės ūkio politiką. | 3. | TEISINIS PAGRINDAS Sutarties 37 straipsnis | 4. | PRIEMONĖS TIKSLAI: Sukurti priemones žemės ūkio rinkoms administruoti, užtikrinti agroekonominę žemės ūkio paskirties plotų ir kultūrų būklės kontrolę, kad būtų galima apskaičiuoti derliaus ir produkcijos kiekį ir užtikrinti technologinę agrometeorologinės sistemos kontrolę. | 5. | FINANSINIS POVEIKIS | EINAMIEJI FINANSINIAI METAI 2007 m. (mln. EUR) | KITI FINANSINIAI METAI 2008 m. (Išankstinis biudžeto projektas) (mln. EUR) | 2009 FINANSINIAI METAI (mln. EUR) | 5.0 | IŠLAIDOS IŠ – EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ ADMINISTRACIJŲ – KITOS | – | ĮA 1,90 MA 1,14 | ĮA 1,46 MA 1,64 | 5.1 | ĮPLAUKOS – EB NUOSAVIEJI IŠTEKLIAI (RINKLIAVOS IR (ARBA) MUITAI) – NACIONALINĖS | – | – | – | 2010 m. | 2011 m. | 2012 m. | 2013 m. | 5.0.1 | NUMATOMOS IŠLAIDOS | ĮA 1,46 MA 1,46 | ĮA 1,46 MA 1,46 | ĮA 1,46 MA 1,46 | ĮA 1,46 MA 2,04 | 5.1.1 | NUMATOMOS ĮPLAUKOS | – | – | – | – | 5.2 | APSKAIČIAVIMO METODAS – | 6.0 | AR GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ | TAIP NE | 6.1 | AR GALIMA FINANSUOTI IŠ EINAMŲJŲ METŲ BIUDŽETO ASIGNAVIMUS PERKELIANT IŠ VIENO SKYRIAUS Į KITĄ | TAIP NE | 6.2 | AR REIKĖS PAPILDOMO BIUDŽETO | TAIP NE | 6.3 | AR BŪSIMUOSE BIUDŽETUOSE REIKĖS NUMATYTI ASIGNAVIMŲ | TAIP NE | PASTABOS: Papildomų administracinių išlaidų, lyginant su dabartine padėtimi, nėra. | [1] OL C ..., [data..], p. ... . [2] OL C ..., [data..], p. ... . [3] OL L 163, 2000 7 4, p. 1. Sprendimas su paskutiniais pakeitimais, padarytais Sprendimu 786/2004/EB (OL L 138, 2004 4 30, p. 7). [4] Ypač Tarybos sprendimas 88/503/EEB (OL L 273, 1988 10 5, p. 12). [5] OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 378/2007 (OL L 95, 2007 4 5, p. 1).